索雪

費迪南·德索雪，簡稱索雪，普譯費迪南·德·索緒爾，係喺瑞士日內瓦出世嘅語言學家，現代語言學嘅奠基人。佢最大嘅貢獻，係將之前從屬於人類學嘅語言學建立成一個龐大嘅獨立學科。另外，索雪對語言學理論最重要嘅貢獻有兩項：第一，一種語言喺一個時間點上面，就已經係一個自給自足嘅系統；第二，語言學研究嘅對象，應該係口語而唔係書面語。

1916年，索雪嘅兩位學生沙夏勒·巴利同薛施靄將索雪生前嘅講課筆記整理成《通用語言學教程》。伊本書成為咗結構主義語言學嘅開山之作。今日，語言學嘅好多基礎理論都係來自《通用語言學教程》嘅。

語言學家
瑞士人